OzLabs/hebrew-wiki-articles huggingface dataset:
הלן ג'ייקובס

הלן האל ג'ייקובס (באנגלית: Helen Hull Jacobs; 6 באוגוסט 1908 – 2 ביוני 1997 בגלוב, טריטוריית אריזונה, ארצות הברית) הייתה טניסאית יהודייה-אמריקאית. בשנת 1936 דורגה במקום הראשון בעולם לנשים. היא זכתה ב-9 טורנירי גראנד סלאם מהם 5 ביחידות - 4 זכיות רצופות באליפות ארצות הברית הפתוחה (1932 - 1935) וזכייה אחת באליפות וימבלדון (1936). היא השתתפה ב-16 משחקי גמר, 11 מהם ביחידות (מקום עשירי בכל הזמנים) וב-24 משחקי חצי גמר (מקום תשיעי בכל הזמנים) בטורנירי גראנד סלאם.

ג'ייקובס ניחנה בחבטות הגשה והנחתה חזקות, אבל מעולם לא הצליחה ללמוד להכות חבטת כף יד שטוחה, על אף החברות שלה והאימון בהדרכתו של ביל טילדן.

== קורות חיים ==
ג'ייקובס נולדה בגלוב שבטריטוריית אריזונה, בתם של רולנד ג'ייקובס, איש עסקים, יולה האל ג'ייקובס. אמה, היא צאצאית ישירה של קרטר ברקסטון, מחותמי וירג'יניה על הכרזת העצמאות של ארצות הברית; אביה הגיע לגלוב מהחוף המזרחי כמשקיע עיקרי בחברת "מיאמי קופר", מכרה נחושת ענקי שהתגלה כמה שנים לפני הולדתו של ג'ייקובס. בשנת 1914 עברה עם משפחתה לסן פרנסיסקו. אביה היה יהודי אך היא זיהתה עצמה לאורך חיה כנוצרית אפיסקופלית. היא התחנכה בברקלי, קליפורניה והתאמנה ביחד עם יריבתה הגדולה ביותר הלן וילס, שאותה ניצחה במשחק גמר אחד בטורניר גראנד סלאם (אליפות ארצות הברית הפתוחה) והפסידה לה ב-6 משחקי גמר בטורנירי גראנד סלאם (4 באליפות וימבלדון, 1 באליפות ארצות הברית הפתוחה ו-1 באליפות צרפת הפתוחה).

ג'ייקובס זכתה בגביע וייטמן 10 פעמים (1927, 1929, 1932 - 1937, 1939).

בשנת 1933 הייתה ג'ייקוב לטניסאית הראשונה ששיחקה טניס במכנסי שורט "גבריים".

ג'ייקובס הייתה ידועה כלסבית. היא הייתה בזוגיות עם הנרייטה בינגהם (1934 - 1943), בתו של המו"ל ושגריר ארצות הברית בבריטניה, רוברט בינגהם. מאוחר יותר בחייה, בת הזוג שלה הייתה וירג'יניה גורני. היא פרשה מטניס בשנת 1947.

במלחמת העולם השנייה שרתה ג'ייקובס כקצינה בדרגת קומנדר במודיעין של הצי האמריקאי, אחת מחמש נשים שהגיעו לדרגה זו בחיל הים האמריקאי.

ג'ייקובס הייתה גם סופרת, בסוף שנות העשרים של המאה ה-20 פרסמה סיפורים קצרים, היא פרסמה שני מדריכי טניס וב-1936 פרסמה אוטוביוגרפיה. בהמשך הקריירה שלה פרסמה עוד 15 ספרים, רובם רומנים לבני נוער וחלקם תחת שם העט "H. Braxton Hull". נוסף לכך, עסקה בחקלאות ועיצוב בגדי ספורט.

ג'ייקובס נפטרה מדום לב ב-2 ביוני 1997.

== תארים והישגים ==
* בשנת 1933 נבחרה ג'ייקובס לאתלטית השנה בעולם על ידי סוכנות הידיעות Associated Press (AP).
* בשנת 1962 זכתה ג'ייקוב להיכלל בהיכל התהילה הבינלאומי של הטניס.

==קישורים חיצוניים==

* 
* [http://www.anb.org/articles/19/19-00901.html ביוגרפיה] באתר anb.org
* 

== הערות שוליים ==

קטגוריה:ספורטאים יהודים אמריקאים
קטגוריה:טניסאיות אמריקאיות
קטגוריה:טניסאיות יהודיות
קטגוריה:טניסאיות להט"ביות
קטגוריה:טניסאיות זוכות אליפות וימבלדון
קטגוריה:טניסאיות זוכות אליפות ארצות הברית הפתוחה בטניס
קטגוריה:סופרות ילדים ונוער אמריקאיות
קטגוריה:סופרי ילדים ונוער אמריקאים
קטגוריה:סופרות ילדים ונוער יהודיות
קטגוריה:כותבות אוטוביוגרפיה אמריקאיות
קטגוריה:כותבי אוטוביוגרפיה אמריקאים
קטגוריה:סופרות יהודיות אמריקאיות
קטגוריה:אמריקאיות שנולדו ב-1908
קטגוריה:אמריקאים שנולדו ב-1908
קטגוריה:אמריקאיות שנפטרו ב-1997
קטגוריה:אמריקאים שנפטרו ב-1997
משולש ואן ארקל-קטלאר

משולש ואן ארקל-קטלאר
משולש ואן ארקל-קטלאר (או משולש קטלאר; אנגלית: Van Arkel–Ketelaar triangle) הוא מודל גרפי המשמש להערכת סוג הקשר הכימי בתרכובות על בסיס ערכי האלקטרושליליות של האטומים המרכיבים את התרכובת.

המודל הוצע על ידי הכימאי הגרמני, אנטון אדוארד ואן ארקל (1893-1976), והכימאי ההולנדי, ג'ן ארנולד אלברט קטלאר (1908-2001).

== המודל ==
המודל מורכב ממערכת צירים דו-ממדית, אשר במרכזה נמצא משולש שווה-צלעות המחולק ל-3 שטחים עיקריים, המייצגים, כל אחד, סוג קשר כימי מסוים: מתכתי, יוני וקוולנטי.

על מנת לקבוע מהו סוג הקשר עבור תרכובת נתונה, יש לבדוק מהו הערך הממוצע של האלקטרושליליות של האטומים המרכיבים את התרכובת (ציר ה-X), ואת ההפרש (בערך מוחלט) בין ערכי האלקטרושליליות של האטומים המרכיבים את התרכובת (ציר ה-Y). לאחר קביעת הערכים, יש להצליבם על גבי המשולש. השטח בו נמצאת הנקודה בה הערכים מתכנסים מייצג את סוג הקשר הכימי בתרכובת.

הערה: ציר ה-X במודל מתחיל מהערך 0.8 ולא מ-0, כיוון שזהו ערך האלקטרושליליות הנמוך ביותר האפשרי - עבור צסיום. הציר מסתיים ב-4, שזהו הערך המרבי האפשרי - פלואור.

== דוגמאות ==
{| class="wikitable"
! colspan="6" |סוג הקשר הכימי על פי משולש ואן ארקל-קטלאר
|-
!מס'
!שם התרכובת
!נוסחה כימית
!הפרש האלקטרושליליות
!ממוצע האלקטרושליליות
!סוג הקשר הכימי
<small>(על סמך 2 הערכים שחושבו)</small>
|-
|1
|נתרן כלורי
|NaCl
|

|

|יוני
|-
|2
|נחושת-אבץ
|CuZn
|
|
|מתכתי
|-
|3
|מימן יודי
|HI
|
|
|קוולנטי
|}

== ראו גם ==
* קשר כימי
* אלקטרושליליות

== קישורים חיצוניים ==

* [https://www.youtube.com/watch?v=ZNGThjz82Xo משולש קטלאר], youtube

קטגוריה:קשרים כימיים
2017 02
רטטוסק

רטטוסק בכתב יד [[איסלנדי מהמאה ה-17. מסיבה לא ברורה, רטטוסק נראה כאן בעל קרן]]
רָטַטוֹסְק (בנורדית עתיקה: Ratatoskr) הוא סנאי אגדי מהמיתולוגיה הנורדית, החי על העץ יגדראסיל. רטטוסק רץ הלוך ושוב על העץ, ומעביר מסרים מעליבים בין הדרקון נִידְהֵג החי בשורשי העץ, לנץ ודפולניר החי בראשו, וכך מתגרה בשניהם וגורם להם לכרסם את העץ כל אחד מכיוונו שלו.

השם "רטטוסק" הוא ככל הנראה הלחם של המילים "rata" ("מטייל") ו-"toskr" ("ניב"), היינו "הניב המטייל" או "הניב המטפס". חוקרים אחרים סוברים שהשם מושאל מאנגלית עתיקה, וכי "rata" הוא למעשה "ræt" ("עכברוש"). יש הסבורים שמקור המיתוס הוא במנהג של הסנאי האדום להשמיע קריאת אזהרה בכל פעם שהוא חש בסכנה.

==קישורים חיצוניים==

==הערות שוליים==

קטגוריה:מיתולוגיה נורדית
קטגוריה:יצורים מיתולוגיים
הלן ג'ורג'

הלן ג'ורג (באנגלית: Helen George; נולדה ב-19 ביוני 1984) היא שחקנית אנגלייה. היא מוכרת בעיקר מהופעתה בתפקיד טריקסי פרנקלין בסדרת הדרמה של ה-BBC "מיילדת". ב-2015 השתתפה בעונה ה-13 של תוכנית הריאליטי "Strictly Come Dancing" של ערוץ BBC One. בן זוגה בתחרות היה הרקדן הסלובני Alja Skorjanec, והם סיימו במקום השישי.

==ביוגרפיה==
הלן ג'ורג' נולדה בעיר ברמינגהאם. בראיון בעיתון "מטרו" ספרה שבילדותה רצתה להיות קופצת לרוחק, כמו גם רצתה להיות האישה הראשונה שמנהלת את מועדון הכדורגל אסטון וילה. בגיל 15 החליטה ג'ורג' שהיא רוצה לעבוד במחזות מוזיקליים, כשראתה הפקה של המחזמר "עלובי החיים". היא למדה בבית הספר התיכון לבנות אדגבסטון, ואחר כך למדה באקדמיה המלכותית למוזיקה בלונדון בלונדון ובבית הספר למשחק של ברמינגהאם.

===קריירה===
ג'ורג' למדה תיאטרון מוזיקלי באקדמיה המלכותית למוזיקה. כשבועיים אחרי שסיימה את התואר קיבלה את התפקיד הראשון שלה במחזה "האישה בלבן". היא הייתה זמרת ליווי של אלטון ג'ון במהלך סיור הופעות. היא הופיעה בין השאר בארנה של ומבלי ובאלברט הול.

ג'ורג' לוהקה לתפקיד טריקסי בסדרה "מיילדת" של ערוץ BBC One המבוססת על ספר מאת ג'ניפר וורת'. בתחילה היא נבהלה מהאפשרות לעבוד עם שחקניות כמו פאם פריס וג'ני אגאטר. במסגרת התפקיד הוכשרה בטכניקות רפואיות שהיו מקובלות בשנות החמישים של המאה העשרים שכללו הסברים כיצד ליילד תינוק. בעונה הראשונה התאמנה בביתה יחד עם בעלה בדמות "האישה בהיריון", וכלב הטרייר שלהם שהיה "התינוק". ב-2012 הופיעה בארצות הברית בסיור לקידום הסדרה. עוד כיכבה ג'ורג' בווידאו קליפ של השיר "1901" של הזמרת בירדי.

באוגוסט 2015 פורסם שג'ורג' תתחרה בעונה ה-13 של תחרות הריקודים " Strictly Come Dancing". בן זוגה בתחרות היה הרקדן המקצועי Alja Skorjanec. על אף שקבלה מהשופטים ניקוד גבוה, היא הודחה בשבוע ה-11 לתחרות וסיימה במקום השישי.

===חיים אישיים===
בדצמבר 2012 התחתנה ג'ורג' עם השחקן אוליבר בוט. הם הכירו כששיחקו יחד בסדרה "מלון בבילון", אבל מערכת היחסים ביניהם החלה מספר שנים אחר כך.

באוגוסט 2015 אישר נציג של ג'ורג' שבני הזוג נפרדים אחרי שלוש שנות נישואים.

==פילמוגרפיה==
{| class="wikitable"
! שנה
! שם
! שם באנגלית
! תפקיד
! הערות
|-
| 2008
| מלון בבילון
| dir="ltr" | Hotel Babylon
| סוזי
| סדרת טלוויזיה (פרק אחד)
|-
| 2011
| רופאים
| dir="ltr" | Doctors
| אנדראה טאוורס
| בפרק "A Life in the Day"
|-
| 2011
|
| dir="ltr" | The Child
| רני
| סרט קצר
|-
| 2011
| שלושת המוסקטרים
| dir="ltr" | The Three Musketeers
| בלונד
|
|-
| 2011
|
| dir="ltr" | 7 Lives
| ואלרי
|
|-
| 2012
|
| dir="ltr" | Dark Matters: Twisted But True
| ג'יין / אשתו של לינדברג
| סדרה דוקומנטרית
|-
| 2012–
| מיילדת
| dir="ltr" | Call the Midwife
| טריקסי פרנקלין
|
|-
| 2013
|
| dir="ltr" | Scar Tissue
| מל פארו
|
|-
| 2014
|
| dir="ltr" | Comedy Playhouse
| סלינה
| בפרק "Over to Bill"
|-
| 2015
|
| dir="ltr" | The Monster
| מדלן
| סרט קצר
|}

==קישורים חיצוניים==

==הערות שוליים==

קטגוריה:שחקניות קולנוע וטלוויזיה אנגליות
קטגוריה:בריטיות שנולדו ב-1984
קטגוריה:בריטים שנולדו ב-1984
אוליבר סיפל

אוליבר סיפל (באנגלית: Oliver Wellington "Billy" Sipple; 20 בנובמבר 1941 – 2 בפברואר 1989) היה חייל מארינס מעוטר, יוצא מלחמת וייטנאם. בספטמבר 1975 סיכל התנקשות בחייו של נשיא ארצות הברית, ג'רלד פורד.

==חייו==
סיפל היה חייל מארינס, שירת במלחמת וייטנאם, גר בסן פרנסיסקו עם בן זוג ועבד בעבודות מזדמנות, בהן ברמן.

===סיכול ההתנקשות===
ב-22 בספטמבר 1975 נורה הנשיא פורד בסן פרנסיסקו על ידי שרה ג'יין מור. מור החטיאה כי הכוונות של האקדח, שאותו קנתה באותו יום, לא היו מאופסות. כשעמדה לירות את היריה השנייה קפץ עליה אוליבר סיפל, הסיט את ידה והכדור שנורה לא פגע בנשיא. אדם אחד נפצע מריקושט.

===חשיפת זהותו המינית של סיפל בעקבות ההתנקשות===
סיפל היה ידוע כהומוסקסואל בקרב הקהילה הגאה של סן פרנסיסקו, אך איש מבני משפחתו או מחבריו לעבודה לא ידע שהוא הומו. העיתונאים שסיקרו את סיכול ההתנקשות בנשיא גילו את דבר זהותו המינית. סיפל לא רצה שסיפורו יסוקר ולא רצה להתפרסם בתור מציל הנשיא, כדי למנוע פרסום זהותו המינית.

מספר עיתונאים וכן הרווי מילק, הפעיל לזכויות הקהילה הגאה, עשו לסיפל אאוטינג. מילק הסביר זאת בכך ש"הציבור צריך לדעת שהומואים הם לא רק מתאבדים מאחורי דלתות סגורות ואנסי ילדים [מילק לא התכוון לומר שהם כאלה. הוא רק התכוון לדימוי השלילי שלהם] אלא גם גיבורים". העיתונאי הרב קאן טען שבחשיפת זהותו המינית של סיפל יש הוכחה לכך שהומוסקסואלים אינם "חלשים ולא-גיבורים מטבעם", כפי שרווח בדימויים הציבורי.

===מחאתו של סיפל, הידרדרותו ומותו===
מצבת קברו של סיפל
סיפל תבע את מילק וכן מספר אנשי תקשורת בשל חשיפת זהותו. הוא טען שלא משפחתו ולא מעסיקיו לא ידעו שהוא הומו, והחשיפה פגעה בו מול משפחתו וגרמה לפגיעה בו במקום עבודתו. הוא הפסיד בכל תביעותיו. לימים עלה במשקלו בצורה מופרזת, הגיע למשקל 140 קילו, הפך לאלכוהוליסט, סבל מסכיזופרניה (אם כי ייתכן שאת ההידרדרות במצבו הנפשי אפשר לייחס לשירותו במלחמת וייטנאם) ומת מסיבוכים של דלקת ריאות בגיל 47. נקבר בבית הקברות הלאומי שער הזהב.

כשמת סיפל, שלח פורד מכתב תנחומים למשפחה. לימים נטען שהסיבה לכך שפורד לא הזמין את סיפל אל הבית הלבן אלא רק כתב לו מכתב הוקרה, הייתה זהותו המינית. בשנת 2001 הכחיש זאת פורד בתוקף.

==קישורים חיצוניים==
* 

קטגוריה:אנשי הכוחות המזוינים של ארצות הברית במלחמת וייטנאם
קטגוריה:ג'רלד פורד
קטגוריה:סן פרנסיסקו: אישים
קטגוריה:להט"בים אמריקאים
קטגוריה:אנשי צבא להט"בים
קטגוריה:אמריקאים שנולדו ב-1941
קטגוריה:אמריקאים שנפטרו ב-1989
רנו ז'יוואקאטר

רנו ז'יוואקאטר (בצרפתית: Renault Juvaquatre) היא מכונית משפחתית קטנה בעלת גוף קונכי, בגרסאות: סדאן, קופה, סטיישן ומסחרית (ואן).

"רנו ז'יוואקאטר" היא מתוצרת יצרנית הרכב הצרפתית רנו אשר יוצרה בין השנים 1937–1960.

סך הכול יוצרו 252,604 יחידות

== היסטוריה ==
המעצב לואי רנו, שעמד מאחורי תכנון ועיצוב הז'יוואקאטר התמקד בלקוחות חדשים שקודם לא רכשו מכוניות שיוצרו על ידי חברת רנו. היה דמיון רב בין דגם הז'יוואקאטר לדגם ה"אופל אולימפיה" הגרמני. הרנו ז'יוואקאטר הוצגה לראשונה בתערוכת הרכב של פריז בשנת 1937. גוף הפלדה היה מרותך לתוך פלטפורמת השלדה. הפנסים שולבו לתוך גוף הרכב. יצור הז'יוואקאטר צומצם משמעותית בתקופת מלחמת העולם השנייה.

מתחרי הדגם היו הסימקה 8 ופיג'ו 202, אשר יוצרו גם כן בצרפת.

==גרסאות==
* 2 דלתות - סדאן
* 4 דלתות - סדאן (מאפריל 1939)
* 2 דלתות - קופה (1939–1946)
* 2 דלתות - ואן (מסחרית)
* 4 דלתות - סטיישן (הושקה בשנת 1957 בשם Daufinoisse)

== תמונות ==
<gallery>
קובץ:Voiture Ancienne - Flickr - besopha aka Renault Dauphinoise cropped to highlight the car.jpg| רנו ז'יוואקאטר סטיישן (Daufinoisse)
קובץ:White lady (10183950806).jpg| רנו ז'יוואקאטר, גרסת ואן, 2 דלתות (Daufinoisse)
קובץ:Renault Juvaquatre 1939.jpg| רנו ז'יוואקאטר, שנת 1939, 2 דלתות
קובץ:Juvaquatre four-door.jpg| רנו ז'יוואקאטר גרסת 4 דלתות
קובץ:Renault - Juvaquatre - 1946 - 1003 cc - 4 cyl - WBC 8980 - Kolkata 2014-01-19 5693.JPG| רנו ז'יוואקאטר, שנת 1946, 4 דלתות
קובץ:Renault BFK 4 Juvaquatre (5624999907).jpg| רנו ז'יוואקאטר גרסת 4 דלתות
קובץ:Renault Daufinoisse (1960), Dutch licence registration DE-29-31 pic1.JPG| רנו ז'יוואקאטר סטיישן, 2 דלתות (Daufinoisse)
קובץ:Renault Juvaquattre Break (4592634017).jpg| רנו ז'יוואקאטר סטיישן, 2 דלתות (Daufinoisse)
קובץ:Renault Dauphinoise Van (15974077453).jpg| רנו ז'יוואקאטר, גרסת ואן, 2 דלתות (Daufinoisse)
קובץ:Renault Juvaquatre (15905406724).jpg| רנו ז'יוואקאטר גרסת 2 דלתות
</gallery>

==קישורים חיצוניים==

קטגוריה:מכוניות משפחתיות
קטגוריה:מכוניות סטיישן
קטגוריה:מכוניות מסחריות
קטגוריה:דגמי מכוניות שהושקו ב-1937
זיוואקטאר
קטגוריה:מכוניות צרפתיות
בחוץ. לפני הדלת.

בחוץ לפני הדלת הוא מחזה שנכתב בשמונה ימים על ידי הסופר הגרמני וולפגנג בורכרט. ההנחה היא שהיצירה חוברה בין סתיו 1946 לינואר 1947. ב-13 בפברואר 1947 היא שודרה לראשונה כתסכית ברדיו הצפון-מערבי (Nordwestdeutscher Rundfunk), ובעקבותיו התקיימה הצגת הבכורה של היצירה כמחזה לבמה ב-21 בנובמבר 1947 בתיאטרון הקאמרי של המבורג (Hamburger Kammerspiele). המחזה נותר בצד טקסטים קצרים בפרוזה יצירתו העיקרית של וולפגנג בורכרט, שנפטר יום אחד לפני הצגת הבכורה בגיל 26.

במרכז העלילה ניצבת דמותו של בקמן, החייל הגרמני השב לביתו, שלאחר שלוש שנים בשבי שוב אינו מצליח להיקלט בחברה, המדחיקה את המלחמה ואת האידאולוגיה הנציונל-סוציאליסטית. השיבה הביתה, לה ייחל בקמן בחום משך תקופה כה ארוכה, הופכת לגביו לאכזבה מרה ולחווייה מנכרת. ובמקום שמחת ההתראות המחודשת הוא מתענה ברגשות אשם מהם לא עולה בידו להשתחרר.

בתחנות אותן הוא עובר בחיפושיו אחר מקום בחברה הבתר-מלחמתית מציב בקמן תביעות למוסריות ולאחריות בפני דמויות ייצוגיות שונות, וביניהן גם אלוהים והמוות. בסופו של דבר הוא מוצא את עצמו מנודה מהחברה ואינו זוכה למענה על שאלותיו.

הן השידור הרדיופוני והן הבכורה הבימתית של בחוץ לפני הדלת – לרבות כותרת המשנה "מחזה שאף תיאטרון אינו מעוניין לשחק ושום קהל אינו מעוניין לראות" – היו להצלחות ענקיות והפכו את בורכרט הבלתי מוכר למפורסם. רבים מבני דורו יכלו להזדהות עם גורלו של בקמן. מחזהו של בורכרט נתפס כזעקה של הדור הצעיר ששתק עד אז, ונחשב עד היום לאחד מהמחזות הבתר-מלחמתיים החשובים ביותר.

== התקבלות המחזה ==
המחזה עולה בהפקת בכורה בעברית ב-8 במרץ 2017 בתיאטרון תמונע, כשהוא נושא את הכותרת המתורגמת המקורית בחוץ לפני הדלת הבמאי מתיאס גהרט כבר ביים את המחזה קודם לכן בתיאטרון קרפלד-מנכנגלאדבאך ב-2014. בהפקה הישראלית, המתבססת באורח הדוק על תפיסתו המקורית של גהרט, עבד הבמאי עם השחקנים הישראליים של תיאטרון תמונע. התרגום העברי של גד קינר (קיסינגר) למחזה הוזמן ונתמך על ידי מכון גתה ישראל.

בגרמניה בלבד הועלה בחוץ לפני הדלת מאז 1947 למעלה מ-350 פעם בתיאטראות שונים, ותורגם לכ-40 שפות. המחזה הוצג במרכזי תיאטרון חשובים באירופה, יפן, וארצות הברית, והוצא לאור במהדורת כיס תחת הכותרת בחוץ לפני הדלת וסיפורים נבחרים", שנמכרה ביותר מ-2,25 מיליון עותקים.

== קישורים חיצוניים ==
* 

==הערות שוליים==

קטגוריה:מחזות 1947
רנו ויוה ספורט

רנו ויוה ספורט (בצרפתית: Vivasport) היא מכונית מנהלים, 6 צילינדרים, מתוצרת יצרנית הרכב הצרפתית רנו אשר יוצרה בין השנים 1933–1938. בדצמבר 1934 הוצגה גרסה משודרגת, (נפח המנוע הוגדל ל-4,085 סמ"ק), אשר יוצרה עד פברואר 1938. 

מחיר הרנו ויוה ספורט בהשקתה היה 35,000 פרנק צרפתי לגרסת 4 דלתות סדאן.

לרנו ויוה ספורט שני סוגי דגמים, סדאן 4 דלתות וקופה-קונברטיבל 2 דלתות. סך הכול יוצרו 4,917 יחידות לשני הדגמים יחדיו.

== גרסאות ==
* גרסת "YZ1" - מנוע 3,620 סמ"ק, המפיק 80 כ"ס, (מהירות שיא - 125 קמ"ש), (יוצר מיולי 1933 - אוקטובר 1933), יוצרו 21 יחידות
* גרסה "YZ2" - יוצר בין ספטמבר 1933 לאוקטובר 1934, יוצרו 2,172 יחידות
* גרסה "YZ4" - יוצר בין ספטמבר 1934 לאפריל 1935, יוצרו 1,028 יחידות 
* גרסה " ACM 1", יוצרו 1,007 יחידות (מהירות שיא - 130 קמ"ש), (יוצר בין דצמבר 1934 - לספטמבר 1935). מחיר היחידה בהשקתה היה 32,400 פרנק צרפתי, לדגם סדאן 4 דלתות.
* גרסה "סוג BCT1", מנוע 4,085 סמ"ק, המפיק 95 כ"ס, יוצרו 82 יחידות, (יוצר מאוקטובר 1936 - פברואר 1937).
* גרסה "סוג BCY1", יוצרו 426 יחידות, (יוצר מפברואר 1937 - ספטמבר 1937).
* גרסה "סוג BCY2", יוצרו 181 יחידות, (אוקטובר 1937 - פברואר 1938).

== גלריה ==
<gallery mode="packed-overlay" heights="200">
Viva-Sport.jpg| רנו ויוה ספורט, גרסת קופה (גג נפתח)
Vivasport de mon oncle Noel Marcellin.jpg|רנו ויוה ספורט, גרסת קופה (גג נפתח)
Renault Viva Boucher.jpg|רנו ויוה ספורט, גרסת קופה (גג נפתח)
</gallery>

==קישורים חיצוניים==

קטגוריה:מכוניות מנהלים
קטגוריה:מכוניות קבריולה
קטגוריה:דגמי מכוניות שהושקו ב-1933
ויוה ספורט
קטגוריה:מכוניות צרפתיות
בריסטול 408

בריסטול 408

בריסטול 408, (Bristol 408) - היא מכונית קופה יוקרתית, 2 דלתות, מתוצרת יצרנית המכוניות הבריטית בריסטול אשר יוצרה בין השנים 1963–1966. בסך הכל יוצרו 83 יחידות, אשר אופיינו על ידי מנוע V8 של חברת קרייזלר.

חברת "בריסטול" - חברה לייצור מטוסים, התחילה לבנות מכוניות יוקרה, במהדורות מאוד מוגבלות לאחר מלחמת העולם השנייה.

בריסטול 408 היה הדגם השני שיוצר על ידי חברת בריסטול לאחר שנפרדה מחברת התעופה בריסטול אירופליין.

תאוצת הבריסטול 408 : 0-97 קמ"ש - 9.2 שניות.

==ראו גם==
* בריסטול 400
* בריסטול 401
* בריסטול 402
* בריסטול 403
* בריסטול 404
* בריסטול 405
* בריסטול 406
* בריסטול 407
* בריסטול 409
* בריסטול 410
* בריסטול 411
* בריסטול 412
* בריסטול 603
* בריסטול פייטר

==לקריאה נוספת==
* [http://www.bristolcars.co.uk/Past/Cars-Past/# היסטורית מכוניות בריסטול ] 
* [http://www.carfolio.com/specifications/models/car/?car=51403 בריסטול 408 - נתונים טכניים ] 

== קישורים חיצוניים ==

קטגוריה:מכוניות קופה
קטגוריה:דגמי מכוניות שהושקו ב-1963
408
קטגוריה:מכוניות בריטיות
ממשלת האימפריה הרוסית

ממוזער
סטאבקה הצארית, תחנת בראנוביצ'י, 14 ביוני 1915. שורה ראשונה: מבקר המדינה חריטונוב; הנסיך הגדול ניקולאי ניקולאייביץ'; ניקולאי השני; יו"ר מועצת השרים איוואן גורמיקין; שר חצר משק הצאר הרוזן פרדריקס. שורה שנייה: שר הפנים שצ'רבאטוב; שר הרכבות רוחלוב; שר החוץ סאזונוב; מפקד ראשי לענייני אדמות קריבושאיין; שר האוצר בארק; מפקד מטה הפיקוד העליון הגנרל יאנושקביץ'; שר המלחמה פוליבאנוב; שר המסחר והתעשייה שאחובסקוי.]]
ממשלת האימפריה הרוסית הייתה גוף הביצוע העליון במדינה שהוקמה ב-8 בספטמבר 1802 בשם ועדת השרים של האימפריה הרוסית (ברוסית: Комитет министров Российской империи, או Комитетъ министровъ Россійской Имперіи ברוסית שלפני המהפכה) והייתה אחראית לתיאום וניהול משרדי הממשל שהוקמו באותה עת ברפורמה הממשלתית של אלכסנדר הראשון. 

ב-19 באוקטובר 1905 קיסר האימפריה הרוסית ניקולאי השני חתם על צו לפיו הוועדה שינתה שמה למועצת השרים (ברוסית: Совет министров Российской империи) ושרי המדינה חויבו לדווח ליושב ראש המועצה על פעילות משרדיהם. קודם לכן, ועדת השרים לא ערכה ישיבות סדירות ואלה נערכו רק בנוכחות הצאר ולפיכך והיו תלויות בהחלטות הצאר. סמכויות הממשלה הורחבו והיא הפכה בפועל לגוף של הרשות המבצעת.

לאחר מהפכת פברואר 1917 המועצה הוחלפה על ידי ממשלת המעבר.
==מבנה==
משנת 1905 הייתה הממשלה לגוף ניהול עיקרי במדינה ובראשה עמד יושב ראש מועצת השרים.

מועצת השרים כללה:
* שר פנים
* שר אוצר
* שר תחבורה
* שר חוץ
* שר משפטים
* שר המלחמה
* שר חינוך
* שר חצר משק הצאר
* שר הצי
* שר מסחר ותעשייה
* שר האדמות (עד 1915 — מפקד עליון לאדמות)
* מבקר המדינה
* ראש הסינוד הקדוש
==יושב ראש==
יושב ראש ועדת השרים היה למעשה תוארו הרשמי של ראש ממשלת רוסיה באותם ימים. עד שנת 1810 כל ישיבות הוועדה נערכו בנוכחות הצאר, בשנת 1810 קנצלר האימפריה הרוסית ניקולאי רומיאנצב מונה לנציג הצאר בוועדה ושנתיים לאחר מכן הוועדה הפכה לחלק מהמועצה המדינית. משנת 1905 ליושב ראש מועצת השרים ניתנו סמכויות רבות יותר וישיבות הממשלה נערכו בתדירות גבוהה יותר וללא צורך בנוכחותו של הצאר. 
===ראשי ממשלת האימפריה הרוסית===
{| class="wikitable"
|-----
!width="200"|שם
!width="120"|תאריך מינוי
!width="120"|תאריך עזיבה
|-
|אלכסנדר וורונצוב
|1802
|1809
|-
|ניקולאי רומיאנצב
|1809
|1810
|-
|ניקולאי סלטיקוב
|1810
|1812
|-
|סרגיי ויאזמיטינוב
|1812
|1812
|-
|פיוטר לופוחין
|1812
|1827
|-
|ויקטור קוצ'וביי
|1827
|1832
|-
||ניקולאי נובוסילצב
|1832
|1838
|-
|אילריון ואסילצ'יקוב
|1838
|1847
|-
|ואסילי לבאשוב
|1847
|1848
|-
|אלכסנדר צ'רנישוב
|1847
|1856
|-
|אלכסיי אורלוב
|1856
|1861
|-
|דמיטרי בלודוב
|1861
|1864
|-
|פאבל גגארין
|1865
|1872
|-
|פאבל איגנטייב
|1872
|1877
|-
|פיוטר ואלוייב
|1877
|1881
|-
|מיכאיל רייטרן
|1881
|1887
|-
|ניקולאי בונגה
|1887
|1895
|-
|איוואן דורנובו
|1895
|1903
|-
|סרגיי ויטה
|1903
|22 באפריל 1906
|-
|איוואן גורמיקין
|1906
|8 ביולי 1906
|-
|פיוטר סטוליפין
|1906
|5 בספטמבר 1911
|-
|ולדימיר קוקובצוב
|1911
|31 בינואר 1914
|-
|איוואן גורמיקין <small>(קדנציה שנייה)</small>
|1914
|20 בינואר 1916
|-
|בוריס שטורמר
|1916
|10 בנובמבר 1916
|-
||אלכסנדר טרפוב
|1916
|27 בדצמבר 1916
|-
|ניקולאי גוליצין
|1916
|28 בפברואר 1917
|}
==לקריאה נוספת==
* Государственность России. М., 2001, кн. 4, стр. 136—139.

==הערות שוליים==

*
קטגוריה:האימפריה הרוסית: פוליטיקה
רנו קולוראל

רנו קולוראל (בצרפתית: Renault Colorale) היא מכונית בינונית, שיוצרה במספר תצורות, בעלת מנוע 4 צילינדרים. הקולוראל מתוצרת יצרנית הרכב הצרפתית רנו אשר יוצרה בין השנים 1950-1957.

לרנו קולוראל מספר תצורות: 4 דלתות סטיישן, 2 דלתות סטיישן, מסחרית 2 דלתות וטנדר\משאית קלה 2 דלתות. כמו כן, דגם המיועד לשימוש כמונית.

==תמונות==
<gallery mode="packed">
קובץ:1950 Renault Colorale pic1.JPG| רנו קולוראל, שנת 1950 סטיישן
קובץ:Renault Colorale 1950-1957 - Flickr - Joost J. Bakker IJmuiden (3).jpg| לוגו חברת רנו על דגם רנו קולוראל
קובץ:Renault Colorale 1950-1957 - Flickr - Joost J. Bakker IJmuiden (2).jpg| רנו קולוראל בגרסת טנדר
קובץ:Felibree-Piegut voiturepompier 01.JPG| רנו קולוראל בגרסת כבאית (משאית קלה) של שרותי הכיבוי
קובץ:Villemanoche-FR-89-Rassemblement 2014 des véhicules anciens-13.jpg| רנו קולוראל סטיישן
</gallery>

== לקריאה נוספת ==
* [https://translate.google.co.il/translate?hl=iw&sl=en&u=http://en.renaultclassic.com/the-renault-car-collection/innovation/renault-colorale/&prev=search רנו קולוראל]
* [https://translate.google.co.il/translate?hl=iw&sl=nl&u=http://www.oldtimerweb.be/oldtimer-artikels/renault-colorale.aspx&prev=search רנו קולוראל] 1952-1957

==קישורים חיצוניים==

==הערות שוליים==

קטגוריה:מכוניות משפחתיות
קטגוריה:מכוניות סטיישן
קטגוריה:טנדרים
קטגוריה:כבאיות
קטגוריה:דגמי מכוניות שהושקו ב-1950
קולוראל
קטגוריה:מכוניות צרפתיות
רנו פרגאט

רנו פרגאט (בצרפתית: Renault Frégate) היא מכונית משפחתית בתצורת סדאן ובעלת 4 צילינדרים. הדגם מתוצרת יצרנית הרכב הצרפתית רנו אשר יוצר בין השנים 1951–1960.

הרנו פרגאט הוצגה ב-30 בנובמבר 1950 בפני עיתונאים, אבל הושקה רשמית בנובמבר 1951. סך הכל יוצרו מדגם זה 180,463 יחידות. בשנת 1956 הוצגה גרסת הסטיישן אשר נקראה רנו דומיין.

בשנת 1952 יוצרו 10,342 יחידות, בשנת 1953 יוצרו 27,878 יחידות ובשנת 1954 יוצרו 27,221 יחידות.

שארל דה גול, נשיא צרפת לשעבר, השתמש בסוף שנות ה-50 של המאה ה-20 ברנו פרגאט כרכב שרד (מודל 1957 עם בסיס גלגלים מוארך), לצד סיטרואן DS.

== גלריה ==
<gallery mode="packed">
קובץ:Renault Frégate 2.jpg| רנו פרגאט (תמונה מספר 1)
קובץ:Renault Fregate Presidentiale (16340637200).jpg|רנו פרגאט, רכב שרד של נשיא צרפת משנת 1957 (תמונה מספר 2)
קובץ:Renault Fregate R1100 (1953) , Dutch licence registration PD-11-17 pic0.JPG|מבט לתא הנהג
קובץ:1959 Renault Frégate Transfluide interior.jpg|מבט למושב הקדמי
קובץ:Renault Fregate R1100 (1953) , Dutch licence registration PD-11-17 pic9.JPG| לוגו חברת רנו על דגם רנו פרגאט משנת 1953
קובץ:1956 Renault R1101 Amiral, 12 cv, 4 cylinders, 2141 cm3, pic2.JPG| רנו פרגאט משנת 1956
קובץ:La Frégate - Flickr - besopha.jpg| רנו פרגאט
</gallery>

==לקריאה נוספת==
* [http://www.lemonde.fr/m-voiture/article/2015/09/25/fregate-la-berline-maudite-de-la-regie-renault_4771529_4497789.html רנו פרגאט (בצרפתית)]

==קישורים חיצוניים==

==הערות שוליים==

קטגוריה:מכוניות משפחתיות
קטגוריה:דגמי מכוניות שהושקו ב-1951
פרגאט
קטגוריה:מכוניות צרפתיות
קטגוריה:מכוניות שרד
רנו דומיין

רנו דומיין (בצרפתית: Renault Domaine) היא סטיישן 4 צילינדרים, מתוצרת יצרנית הרכב הצרפתית רנו אשר יוצרה בין השנים 1956–1960.

הרנו דומיין נבנתה על בסיס הרנו פרגאט המשפחתית והחליפה את הרנו דומיין.

== גלריה ==
<gallery mode="packed">
קובץ:Renault Domaine vf.jpg|רנו דומיין
קובץ:Renault Domaine hl.jpg|רנו דומיין
קובץ:Renault Domaine i.jpg|רנו דומיין - מבט לתא הנהג ולוח מחוונים
קובץ:Renault Domaine h.jpg|רנו דומיין
</gallery>

==קישורים חיצוניים==

* 
* [http://www.uniquecarsandparts.com.au/car_info_renault_domaine רנו Domaine ]
* [https://web.archive.org/web/20170217063128/http://isthat.info/page/renault-domaine/default.html רנו Domaine - תמונות ]
* [http://zorgblogauto.canalblog.com/archives/2010/11/22/19671978.html רנו Domaine - תמונות ]
* [http://a2goos.com/data_images/galleryes/renault-domaine/ רנו דומיין - תמונות]

==הערות שוליים==

קטגוריה:מכוניות סטיישן
קטגוריה:דגמי מכוניות שהושקו ב-1956
דומיין
קטגוריה:מכוניות צרפתיות
קטגוריה:כלי רכב המיוצרים בבלגיה
פני פריצקר

פני סו פריצקר (באנגלית: Penny Sue Pritzker; נולדה ב-2 במאי 1959) היא אשת עסקים יהודייה-אמריקאית, שכיהנה כמזכירת המסחר של ארצות הברית בקבינט של נשיא ארצות הברית ברק אובמה.

פריצקר הייתה האדם העשיר ביותר בממשל אובמה והונה נאמד נכון לפברואר 2017 בכ-2.4 מיליארד דולר, מקום 277 ברשימת עשירי ארצות הברית.

== ביוגרפיה ==
פני פריצקר עם [[נשיא ארצות הברית ברק אובמה ונשיא אוקראינה פטרו פורושנקו, 2014]]
פני פריצקר נולדה בשיקגו, אילינוי, בתם של סו (לבית סנדל) ודונלד פריצקר. אביה היה איש עסקים ובן למקימי רשת המלונות הייאט. משפחתה של פריצקר היא מהמשפחות האמידות בארצות הברית, והיא שולטת בחברת המכולות טריטון קונטיינר אינטרנשיונל. פריצקר גדלה והתחנכה בשיקגו. היא קיבלה תואר בכלכלה מאוניברסיטת הרווארד בשנת 1981 ובשנת 1985 קיבלה פריצקר תואר JD במשפטים ותואר MBA מאוניברסיטת סטנפורד.

בשנת 1987, ייסדה פריצקר פרויקט מגורים תחת חסותה של רשת המלונות היאט, המספק דיור יוקרתי לקשישים כחלופה לסיעוד. בשנים 1994-1991 כיהנה פריצקר כיו"ר בנק סופריור באילינוי. בשנת 1998 נמנתה עם מייסדי חברת "The Parking Spot", הפועלת בתחום הפעלת חניונים בנמלי תעופה שונים בארצות הברית.

=== קריירה פוליטית ===
לפריצקר קשר ידידותי עם ברק ומישל אובמה שתחילתו בשנת 1990. כאשר הוא היה מרצה מן החוץ באוניברסיטת שיקגו, אובמה ומשפחתו התארחו לעיתים תכופות בבית ההארחה של פריצקר בימת מישיגן. פריצקר כיהנה כיו"ר המטה לגיוס כספים עבור אובמה, שרשם שיא בגובה התרומות שגויסו אי פעם לקמפיין לנשיאות. נוסף על כך, פריצקר תרמה כמעט חצי מיליון דולר למועמדים דמוקרטיים אחרים מאז הבחירות לנשיאות ארצות הברית 2000.

ב-2013 בחר בה אובמה לתפקיד מזכירת המסחר של ארצות הברית, תפקיד שבו כיהנה במשך שלוש שנים.

== חיים אישיים ==
פריצקר נשואה לבריאן טרוברט ואם לשניים. אחיה הוא מושל אילינוי ג'יי. בי. פריצקר.

== קישורים חיצוניים ==

* [https://www.commerce.gov/directory/pennypritzker פני פריצקר], באתר מחלקת המסחר של ארצות הברית 

== הערות שוליים ==

2017 02
קטגוריה:מזכירות המסחר של ארצות הברית
קטגוריה:מזכירי המסחר של ארצות הברית
קטגוריה:יהודים חברי הקבינט של ארצות הברית
קטגוריה:חברי הקבינט של ארצות הברית בממשל ברק אובמה
קטגוריה:נשות עסקים יהודיות אמריקאיות
קטגוריה:אנשי עסקים יהודים אמריקאים
קטגוריה:מיליארדרים יהודים אמריקאים
קטגוריה:בוגרות אוניברסיטת הרווארד
קטגוריה:בוגרי אוניברסיטת הרווארד
קטגוריה:בוגרות בית הספר למשפטים באוניברסיטת סטנפורד
קטגוריה:בוגרי בית הספר למשפטים באוניברסיטת סטנפורד
קטגוריה:אמריקאים ממוצא אוקראיני-יהודי
קטגוריה:פוליטיקאיות אמריקאיות
קטגוריה:מיליארדריות אמריקאיות
קטגוריה:מיליארדרים אמריקאים
קטגוריה:אמריקאיות ממוצא יהודי
קטגוריה:יזמים אמריקאים
קטגוריה:יזמות אמריקאיות
קטגוריה:חברות המפלגה הדמוקרטית (ארצות הברית)
קטגוריה:חברי המפלגה הדמוקרטית (ארצות הברית)
קטגוריה:אמריקאיות שנולדו ב-1959
קטגוריה:אמריקאים שנולדו ב-1959
יהושע שרבני

הרב יהושע שהרבני (לא ידוע – 16 בדצמבר 1972) היה מקובל ורב שכונת בקעה שבירושלים.

== ביוגרפיה ==
נולד בבגדאד שבעיראק ליצחק ולעזיזה שהרבני. למד במדרש תלמוד תורה ובמדרש בית זלכה, ובהמשך אצל הרב שמעון אגסי והרב יוסף חיים, בעל הבן איש חי, אליו היה מקורב מאד, בישיבה היה מכונה "עיילא בלא בר" מפני שהיה יכול להיכנס לחדרו של רבי יוסף חיים בלי ליטול רשות.

רבו הבן איש חי לקחו למלמד לנכדו רבי דוד חיים.

בבגדאד נישא למסעודה, לאחר פטירתה נישא לצ'חלה ואחריה לכתון, מכל אחת מהן נולדו לו מספר ילדים.

בסביבות שנת ה'תרנ"ו עלה לארץ ישראל והשתכן בירושלים, שם נמנה עם מייסדי ולומדי ישיבת בית המדרש "שושנים לדוד" בשכונת הבוכרים.

לאחר מאורעות תרפ"ט עבר להנהיג את הקהילה הספרדי בחברון לכחמש שנים.

בשנת ה'תש"ב התחיל ללמד בישיבת שושנים לדוד שיעורים יומיים בגמרא לכעשרים תלמידים. בשנת ה'תשט"ו עם הקמת ישיבת פורת יוסף הוקמה בה ישיבת מקובלים בשם עוז והדר והוא שימש כנשיאה.

במשך תקופה עסק לפרנסתו בהגהת ספרי תורה וקיבל על כך הסכמות מרבי יוסף חיים זוננפלד רבי דוד פאפו ועוד.

את גדולתו הרוחנית יחס לכך שרבו הבן איש חי שלחו להודו להתחקות אחר קהילת בני ישראל והזדמן לו ניסיון עם אישה שם שהגדירו "ממש כיוסף הצדיק" והוא הצליח לעמוד בו.

את תורת הקבלה למד לצד הרב סלמאן אליהו, וסייע בהוצאת ספרו "כרם שלמה" על ידי השלמת הקטעים החסרים בכתבי היד מזכרונו. נהג לצום משבת לשבת. למד חברותא עם הרב יעקב חיים סופר והוא שכנעו לפרסם את ספרו בצורה של חיבור על שולחן ערוך ולא כקונטרס נפרד מה שהביא לתפוצה הגדולה של הספר<ref>ישיבות בגדאד, עמוד 368, הערה 109</ref>.

הלך לעולמו ב-16 בדצמבר 1972 (י"א בטבת ה'תשל"ג) ונקבר בהר הזיתים. על פי מקורות היה לפחות בן מאה<ref>ישיבות בגדאד, עמוד 363; דרש בחכמה, עמוד עב</ref>.

שמו הונצח בקריאת רחוב על שמו בשכונת רמת שלמה שבירושלים.

חיבר שיטה על מסכת ביצה וכן חיבור על פסקי הרא"ש - חיבורים אלו אבדו.

מבניו: הרב דוד, רבה של קולומביה; רבי יצחק שימש כדיין; רבי שאול, שימש כדיין לצד הרב עזרא עטיה בבית הדין הספרדי בירושלים ולצד רבי ראובן כץ בפתח תקווה; הרב יוסף חיים מייסד ישיבת המקובלים אמת ושלום, הרב שלמה, היה מלמד בישיבת פורת יוסף<ref>על בניו ראה עוד בספר רבנו האור לציון תחילת חלק א</ref>.

בין נכדיו: הרב יהודה מועלם, הרב ראובן שרבני, הדסה מסעודה, שנישאה לרב בן-ציון אבא-שאול וקלרה שנישאה לרב שבתי אטון, רבקה ורדי היא נינתו. והסופר והמשורר אודי שרבני.

== לקריאה נוספת ==
* יצחק ישראל שרבאני, גבורות יהושע, ירושלים תשפ"ג.
* משה שבת, ישיבות בגדאד, ירושלים, תולדות רבני בבל וישיבותיה, (חלק א עמ' 358–366)
*שלום מאיר ולך, רבנו האור לציון חלק א, ירושלים תשע"ב, עמודים 179-217.
*אביאל חיים חורי, לא ימוש מתוך האוהל - מאמר מקיף על דמותו של הרב יהושע שרבאני, עם נכדו הרב יצחק שרבאני. תור הזהב גיליון 68 תשע"ט

== קישורים חיצוניים ==
* [https://www.mytzadik.com/tzadik.aspx?id=774 המקובל יהושע שהרבני], באתר MyTzadik
*
* 
* [https://moreshet-morocco.com/2021/07/22/ארזי-הלבנון-שמעון-ואנונו-רבי-יהושע-שרב/ רבי יהושע שרבאני] באנציקלופדיה ארזי הלבנון

==הערות שוליים==

קטגוריה:רבנים עיראקים
קטגוריה:ירושלים: רבני שכונות
קטגוריה:ירושלים: רבנים
קטגוריה:בקעה
קטגוריה:אנשי העלייה הראשונה
קטגוריה:ישראלים ילידי עיראק
קטגוריה:ישראלים שהגיעו לגיל מאה
קטגוריה:יהודים שהגיעו לגיל מאה
קטגוריה:רבנים שהגיעו לגיל מאה
קטגוריה:בגדאד: רבנים
יהושע שרבני
קטגוריה:רבני ישיבת פורת יוסף
קטגוריה:ישראלים שנולדו במאה ה-19
קטגוריה:ישראלים שנפטרו ב-1972
קטגוריה:יהודים הקבורים בהר הזיתים: חלקת הספרדים
אליפות גרמניה בכדורגל 1907

אליפות גרמניה בכדורגל 1907 הייתה העונה החמישית של התחרות.

מנצחי תחרויות אזוריות היו זכאים להשתתף בתחרות.

פרייבורגר זכתה באליפות באותה העונה. הייתה זו הזכייה הראשונה בתואר בתולדות המועדון.

==ארגון האליפות==
אלוף של העונה הקודמת קיבל זכות להשתתף בתחרות. בנוסף לכך, לתחרות העפילו מנצחי תחרויות אזוריות: 
{|style="border:1px solid #bbb;background:#fff;" cellpadding="5" cellspacing="2" width="60%"
|-style="background:#ccc;font-weight:bold" 
! מועדון || תחרות
|-
| שלזיה ברסלאו ||אליפות דרום מזרח גרמניה
|-style="background:#ddd"
| ויקטוריה 89 ברלין ||אליפות ברנדנבורג VBB
|-
| וו.פ.ב. לייפציג ||אליפות מרכז גרמניה מנצחת תחרות של העונה הקודמת
|-style="background:#ddd"
| ויקטוריה המבורג ||אליפות צפון גרמניה
|-
| פ.צ. דיסלדורף 99||אליפות מערב גרמניה
|-style="background:#ddd"
| פרייבורגר ||אליפות דרום גרמניה
|}

המשחקים נערכו בשיטת נוק-אאוט (מפגש יחיד בין הקבוצות).

==מהלך התחרות==
 

==משחק הגמר==

==כדורגלנים מצטיינים==
פיליף בורקרט (פרייבורגר) והלמוט רופנק (ויקטוריה 89 ברלין) כבשו 4 שערים וזכו בתואר מלך השערים של התחרות.

==קישורים חיצוניים==
* [http://www.rsssf.com/tablesd/duithistpre45.html#07 נתונים מפורטים מאתר rsssf]
* [https://web.archive.org/web/20200218025728/https://www.weltfussball.de/ נתונים מאתר weltfussball]

גרמניה
קטגוריה:עונות באליפות גרמניה בכדורגל
אוצ'ה אוקפור

אוצ'ה אוקפור (8 באוגוסט 1967 - 6 בינואר 2011) היה כדורגלן ניגרי ששיחק בעמדת הבלם.

==קריירה==
אוקפור התחיל את הקריירה שלו בקבוצת הכדורגל של לאגוס. אחרי שנתיים חתם בראסינג מכלן הבלגית בה שיחק 3 שנים. בשנת חתם בנאמור וכעבור שנה חתם בלה טוקווה הצרפתית. בשנת חתם בהנובר 96 הגרמנית. ב-31 ביולי ערך את הופעת הבכורה שלו בקבוצה במשחק נגד בורוסיה טניס. לאחר שלא זכה לדקות משחק בגרמניה חתם בלייריה הפורטוגלית גם בה לא רשם דקות משחק. בשנת 1995 חתם במכבי עירוני אשדוד מישראל. מעירוני חזר אוקפור לפורטוגל וחתם בפארנסה. בשנת חתם בספורטינג קנזס סיטי מה-MLS בה שיחק 4 שנים וגם סיים את הקריירה שלו.

לזכותו של אוקפור 34 הופעות במדי נבחרת ניגריה. אוקפור השתתף עם הנבחרת בגביע אפריקה לאומות 1994, מונדיאל 1994, גביע המלך פהד 1995 ומונדיאל 1998.

==לאחר הפרישה==
לאחר הפרישה אוקפור נשאר בארצות הברית. אוקפור שימש כמאמן של קבוצת כדורגל מקומית והיה חבר בהתאחדות הכדורגל של צפון טקסס.

==מותו==
ב-6 בינואר 2011 נמצא אוקפור ללא רוח חיים על ידי אשתו בבית בעיירה הממוקמת 30 קילומטר צפונית-מערבית מדאלאס. עד היום סיבת ההתאבדות לא ידועה.

==תארים==
; ספורטינג קנזס סיטי
*גביע ה-MLS: 

; נבחרת ניגריה
*גביע אפריקה לאומות: 1994

==קישורים חיצוניים==

* 

==הערות שוליים==

קטגוריה:כדורגלנים ניגרים
קטגוריה:בלמי כדורגל ניגרים
קטגוריה:אוורי: כדורגלנים
קטגוריה:כדורגלני הנובר 96
קטגוריה:כדורגלני אוניאו דשפורטיבה דה לייריה
קטגוריה:כדורגלני מכבי עירוני אשדוד
קטגוריה:כדורגלני פארנסה
קטגוריה:כדורגלני ספורטינג קנזס סיטי
קטגוריה:כדורגלני נבחרת ניגריה
קטגוריה:כדורגלנים זרים בישראל
קטגוריה:כדורגלני גביע אפריקה לאומות 1994
קטגוריה:כדורגלני מונדיאל 1994
קטגוריה:כדורגלני גביע פהד 1995
קטגוריה:כדורגלני מונדיאל 1998
קטגוריה:ספורטאים ניגרים בבלגיה
קטגוריה:ספורטאים ניגרים בצרפת
קטגוריה:ספורטאים ניגרים בגרמניה
קטגוריה:ספורטאים ניגרים בפורטוגל
קטגוריה:ספורטאים ניגרים בישראל
קטגוריה:ספורטאים ניגרים בארצות הברית
קטגוריה:ניגרים שנולדו ב-1967
קטגוריה:נפטרים ב-2011
אליפות גרמניה בכדורגל 1908

אליפות גרמניה בכדורגל 1908 הייתה העונה השישית של התחרות.

מנצחות תחרויות אזוריות היו זכאיות להשתתף בתחרות.

ויקטוריה 89 ברלין זכתה באליפות באותה העונה, ואילו בעונה הקודמת הפסידה בגמר. הייתה זו הזכייה הראשונה בתואר בתולדות המועדון.

==ארגון האליפות==
מנצחי התחרות
האלופה של העונה הקודמת קיבלה זכות להשתתף בתחרות. בנוסף לכך, לתחרות העפילו מנצחות תחרויות אזוריות: 
{|style="border:1px solid #bbb;background:#fff;" cellpadding="5" cellspacing="2" width="60%"
|-style="background:#ccc;font-weight:bold" 
! מועדון || תחרות
|-
| פ.צ. ברסלאו ||אליפות דרום מזרח גרמניה
|-style="background:#ddd"
| ויקטוריה 89 ברלין ||אליפות ברנדנבורג VBB
|-
| ואקר לייפציג||אליפות מרכז גרמניה 
|-style="background:#ddd"
| איינטרכט בראונשווייג ||אליפות צפון גרמניה
|-
| פ.צ. דיסבורג||אליפות מערב גרמניה
|-style="background:#ddd"
| שטוטגרטר קיקרס ||אליפות דרום גרמניה
|-
| פ.צ. קניגסברג||אליפות הבלטית
|-style="background:#ddd"
| פרייבורגר||אלופת עונת 1907
|}

המשחקים נערכו בשיטת נוק-אאוט (מפגש יחיד בין הקבוצות).

==מהלך התחרות==

==משחק הגמר==

==כדורגלנים מצטיינים==
וילי וורפיצקי (ויקטוריה 89 ברלין) ורודולף אחורן (שטוטגרטר קיקרס) כבשו 4 שערים וזכו בתואר מלך השערים של התחרות.

==קישורים חיצוניים==
* [http://www.rsssf.com/tablesd/duithistpre45.html#08 נתונים מפורטים מאתר rsssf]
* [https://web.archive.org/web/20200218025758/https://www.weltfussball.de/ נתונים מאתר weltfussball]

גרמניה
קטגוריה:עונות באליפות גרמניה בכדורגל
דמי משמרת

דמי משמרת הוא כינוי נפוץ לעמלה שנגבית על ידי בנק על ניהול תיק השקעות, שהחל משנת 2000 נקראת "דמי ניהול חשבון ניירות ערך". שם העמלה הוא שריד היסטורי לתקופה בה בנקים שמרו על ניירות ערך פיזיים בכספת והעמלה היוותה תשלום על שירות השמירה. הכינוי "דמי משמרת" עדיין בשימוש רחב, אולי מכיוון שדמי ניהול הם מונח רחב.

העמלה נגבית באופן יחסי כאחוז משווי תיק ניירות הערך של הלקוח. העמלה המקסימלית מפורסמת בתעריפון הבנק וניתנת למשא ומתן, בין השאר בהתאם להיקף הפעילות של הלקוח ולגודל התיק. על פי דיווח בנק ישראל לשנת 2020 גובה העמלה השנתית הממוצעת לתיק בשווי של 100 עד 200 אלף שקלים עומד על בין 0.13% בבנק הזול ביותר ל-0.61% בבנק היקר ביותר.<ref></ref>

בשנת 2020 עמלה זו הכניסה לכלל הבנקים 1.8 מיליארד שקל, שליש מסך הכנסות הבנקים בעמלות.

לפי מחקר של בנק ישראל מ-2015 קיימים פערים משמעותיים בין דמי המשמרת הנקובים בתעריפון הבנק לבין אלו המשולמים בפועל על ידי לקוחות הבנק.

==קישורים חיצוניים==
* [https://www.tase.co.il/he/market_data/trading_fees מחשבון עמלות מסחר] באתר הבורסה

==הערות שוליים==

קטגוריה:שוק ההון
פולקוואנג

"פריה" ציור מאת קרל אמיל דופלר ([[1882)]]
במיתולוגיה הנורדית, פולקוואנג (בנורדית עתיקה: Fólkvangr) הוא שדה או אחו המשמש כמשכנה של פריה. אל פולקוואנג מגיעים חצי מכל בני האדם שמתו בכבוד במהלך קרב, כאשר החצי השני מגיעים להיכל ולהאלה. אלו שמתו בצורה רגילה מגיעים אל כהלהיים. ממקורות שונים ניתן להניח שההיכל היה פתוח גם לנשים שמתו מוות אצילי. במרכז פולקוואנג נמצא ההיכל ססרומניר ("היכל המושבים הרבים") אשר בו גרה פריה עצמה.

השם "פולקוואנג" משמעותו "שדה הצבא" או "שדה הקרב של האנשים". התיאורים של פולקוואנג מעטים יחסית לתיאורים של ולהאלה, אולם חוקרים בני זמננו מניחים ששני המקומות דומים באופי. לא ברור מדוע יש במיתולוגיה הנורדית שני גני עדן הרואיים. פולקוואנג מתואר בספרו של ריק ריירדן "להב הקיץ", אשר הוא הספר הראשון בסדרת מגנס צ'ייס והאלים של אוסגרד.

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:מיתולוגיה נורדית
אנחנו על השחור: סיפורה של חטיבה 500 במבצע שלום הגליל

אנחנו על השחור: סיפורה של חטיבה 500 במבצע שלום הגליל הוא ספרו של אבירם ברקאי אשר יצא לאור בשנת 2016, המגולל את ימי הלחימה הראשונים של מבצע שלום הגליל ומתאר את חוויותיהם של לוחמי חטיבת השריון 500 והיחידות המסופחות לה.

העלילה מתארת את משימתה של חטיבה 500, בפיקודו של מפקדה הטרי דורון רובין, להוביל את אוגדה 162 לכביש ביירות-דמשק ("השחור") תוך עימותים תכופים עם כוחות שריון וקומנדו סורים.

הספר מבוסס על מקורות ראשוניים: הקלטות קשר וראיונות עם 170 לוחמי החטיבה. כמו כן, משובצות בו תמונות שצולמו על ידי לוחמי החטיבה בזמן המבצע. לעיתים מובעת בספר ביקורת מתונה על הדרגים המדיניים והצבאיים מצד המחבר.
==ראו גם==

* הגזרה המרכזית במלחמת לבנון הראשונה

==קישורים חיצוניים==
*אבירם ברקאי [https://www.facebook.com/barkaiaviram/photos/a.176500695850521.1073741828.175950772572180/725960910904494/?type=3| בדברים לרגל ההוצאה], מתוך האתר Facebook
* [https://www.kinbooks.co.il/anhnv-el-hwhvr.html תקציר הספר] באתר כנרת זמורה ביתן
* 
*יריב פלג וליאור יעקבי, [http://digital-edition.israelhayom.co.il/Olive/ODN/Israel/TranslateArticle.aspx?doc=ITD%2F2017%2F01%2F27&entity=ar14600 לאחות את השבר הלבנוני], ישראל היום, 27 בינואר 2017.

קטגוריה:ספרים ישראליים
קטגוריה:ספרים בעברית
קטגוריה:ספרי 2016
קטגוריה:צה"ל: היסטוריה
קטגוריה:צה"ל בתרבות ובאמנות
קטגוריה:מלחמת לבנון הראשונה: ספרים
קטגוריה:ספרי עיון בעברית: מלחמות ישראל
קטגוריה:ספרי הוצאת כנרת
קטגוריה:ספרי זמורה ביתן
משבר דיפלומטי

משבר דיפלומטי הוא מצב ביחסים בינלאומיים המתרחש כאשר התנהגות נציג של מדינה אחת מביכה מדינה אחרת, או התנהגות של מדינה מביכה נציג דיפלומטי זר המבקר בה. משברים דיפלומטיים מתרחשים בטעות או במכוון, ככלי לאותת למדינה על מורת רוח של מדינה אחרת מהתנהלותה. משברים דיפלומטיים בדרך כלל לא מתפתחים למעשי תוקפנות או פגיעה הדדית אלא נשארים במישור הדיפלומטי ונפתרים באמצעות התנצלות של המדינה הפוגעת בפני המדינה הנפגעת, אולם יש חשש שמשבר כזה יהפוך למשבר בינלאומי ואפילו למלחמה.

==תקרית דיפלומטית==
משבר דיפלומטי מתרחש בעקבות תקרית דיפלומטית. התקרית היא אירוע בו נגרמת פגיעה או מבוכה לנציג מדיני של מדינה אחת בעת ביקורו במדינה אחרת. לדוגמה, בשנת 2006 ביקר נשיא לוב מועמר קדאפי בניגריה ומאבטחים מקומיים ביקשו לפרוק מנשק את לוחמות משמר האמזונות שלו. קדאפי עזב בכעס שהוא מצהיר שבכוונתו לגמוא את 40 הק"מ לבירה ברגל וחזר בו רק לאחר התערבותו של הנשיא הניגרי אולוסגון אובאסניו שהזדמן לשם במקרה. דוגמה נוספת היא ההכרזה של מדינת ישראל, בשנת 2010 על בנייה של 1,600 יחידות דיור ברמת שלמה, שנמצאת מעבר לקו הירוק בעת ביקורו של סגן נשיא ארצות הברית ג'ו ביידן בישראל, זאת בניגוד למדיניות האמריקאית כלפי ההתנחלויות. תקרית דיפלומטית יכולה להתרחש גם כאשר נציג של מדינה פוגע בטעות או במתכוון במדינה אחרת. דוגמה לכך היא התקרית בשנת 2017, כאשר ראש ממשלת ישראל בנימין נתניהו פרסם ציוץ תמיכה בנשיא ארצות הברית דונלד טראמפ על כוונתו לבנות חומה בגבול ארצות הברית מקסיקו. ממשלת מקסיקו מחתה על הציוץ ונשיא מדינת ישראל, ראובן ריבלין, התנצל בפניה.

תקרית דיפלומטית יכולה גם להיות מכוונת כדי לאותת למדינה אחרת על היחס של המדינה היוזמת את התקרית אליה. כך לדומה בשנת 2009 שחרר צוות הבית הלבן תמונה של הנשיא ברק אובמה משוחח בטלפון עם ראש ממשלת ישראל, בנימין נתניהו, כאשר רגליו מונחות על השולחן. כך רמזה ארצות הברית על מורת רוחה ממדיניות ממשלת ישראל. דוגמה נוספת התרחשה בשנת 2010 לאחר שנשיא טורקיה רג'פ טאיפ ארדואן התבטא כנגד מדינת ישראל. שגריר טורקיה בישראל הוזמן לשיחת נזיפה עם סגן שר החוץ, דני אילון, ובפגישה הושב השגריר על כיסא נמוך, היו רק דגלי ישראל על השולחן והצוות הישראלי לא חייך. בכך הביעה ישראל את יחסה לדברי ארדואן.

==משמעותו של משבר דיפלומטי==
משבר דיפלומטי בדרך כלל לא נמשך זמן רב, ונפתר ללא אלימות. מקובל שאם התרחש משבר דיפלומטי בטעות המדינה הפוגעת מתנצלת והיחסים בין המדינות ממשיכים בשגרה. במקרים חריגים יכול משבר דיפלומטי להידרדר ולגרום לפגיעה ממשית ביחסים בין מדינות, ובמקרים קיצוניים להפוך להיות משבר בינלאומי, בו יש סכנה של פרוץ מלחמה. 

==לקריאה נוספת==
* ששון סופר, הדיפלומטיה ביחסים הבין-לאומיים, תל אביב: האוניברסיטה הפתוחה, 1996.

==הערות שוליים==

*
קטגוריה:יחסים בין-לאומיים
קטגוריה:דיפלומטיה
הרקון

הרקון הוא גבול נחלת שבט דן בתקופת המקרא, עיר או נחל ושם רחוב.

הרקון מוזכר במקורות ב, וּמֵי הַיַּרְקוֹן וְהָרַקּוֹן, עִם הַגְּבוּל מוּל יָפוֹ, כשם של עיר או נחל בגבול נחלת שבט דן בקרבת גדות נחל הירקון.
כיום הרקון הוא שם של רחוב משותף בשכונת נווה נאמן שבהוד השרון ומושב עדנים שבשטח מועצה אזורית דרום השרון. ורחוב נוסף קרוי הרקון ליד הבורסה ליהלומים בעיר רמת גן.

== קישורים חיצוניים ==
* [http://www.rishonim.org.il/hod-hasharon/Info/site_show.aspx?id=185 הרקון באתר ראשונים] .
* [https://web.archive.org/web/20160614070119/http://www.tm-it.co.il/krinizi-ramat-gan/show_item.asp?levelId=65023 הרקון בעמוד שמות רחובות, באתר עמותת בית הראשונים ע"ש אברהם קריניצי].
* [http://www.shorashim.hod-hasharon.muni.il/html5/prolookup.taf?&_id=20983&did=1437&title=%E4%F8%F7%E5%EF, הרקון באתר עיריית הוד השרון].

==הערות שוליים==

קטגוריה:נחלת שבט דן
קטגוריה:כנען
אנטינייטרון

אנטינייטרון () הוא האנטי-חלקיק של הנייטרון. חלק מתכונותיהם של אנטינייטרונים זהות לאלו של נייטרונים, לרבות המסה והמטען החשמלי. לעומת זאת, חלק מהמספרים הקואנטיים של האנטינייטרון הם בעלי הערכים הנגדיים לאלו של הנייטרון, לרבות מספר הבאריון והאיזוספין.

האנטינייטרון התגלה ב-1956, על ידי קבוצה שכללה את הפיזיקאי ברוס קורק מהמעבדה הלאומית לורנס ברקלי, במאיץ החלקיקים בוואטרון (Bevatron). קוארקי הערכיות (valence quarks) של האנטינייטרון הם שני אנטיקוארקי למטה ואנטיקוארק למעלה אחד ().

קשה יחסית לערוך ניסויים המערבים אנטינייטרונים, מכיוון שאין להם מטען חשמלי המאפשר להאיץ אותם, כמו שיש לאנטיפרוטונים. אנטינייטרון חופשי צפוי להיות בעל אורך חיים זהה לזה של הנייטרון, דהיינו, כ-881.5 שניות. אולם, לרוב, אנטינייטרונים מפסיקים להתקיים לאחר זמן קצר יותר, מכיוון שהם מגיבים עם נייטרון ומתאיינים.

==ראו גם==
*אנטיפרוטון
*אנטי-חומר

קטגוריה:פיזיקת חלקיקים
קטגוריה:נוקליאונים
קטגוריה:חלקיקים מרוכבים
מזון J/psi

J/ψ או פסיון (psion) הוא מֶזון חסר טעם המורכב מקוארק קסום ומאנטיקוארק קסום.

החלקיק התגלה על ידי ברטון ריכטר מ-SLAC וסמואל טינג מהמעבדה הלאומית ברוקהייבן. כל אחד מהמדענים גילה את החלקיק בנפרד, אך שניהם הודיעו על הגילוי באותו יום, 11 בנובמבר 1974. J/ψ היה החלקיק הראשון שהתגלה מבין החלקיקים המכילים קוארק קסום. גילוי המזון J/ψ היווה גם את גילוי הקוארק הקסום. על תגליתם זו, קיבלו ריכטר וטינג את פרס נובל לפיזיקה לשנת 1976. מכיוון שגילוי הקוארק הקסום אישר, בין היתר, את קיומם של דורות החלקיקים, הוא בישר על שורה של התפתחויות וגילויים נוספים בתחום פיזיקת החלקיקים, שזכתה לכינוי "מהפיכת נובמבר" (November Revolution of Physics).

==ראו גם==
*קוארקוניום, השם הכולל למזונים המורכבים מקוארק ואנטיקוארק בעלי אותו טעם
*פי, מצב דומה עבור קוארקי מוזר
*אופסילון, מצב דומה עבור קוארקי תחתון

==קישורים חיצוניים==

*[http://pdg.lbl.gov/2016/listings/rpp2016-list-J-psi-1S.pdf מזון J/ψ ב-Particle Data Group 2016 Review]
* 

קטגוריה:מזונים
מזון D

מֶזון D הוא מזון קסום המכיל קוארק קסום ואנטיקוארק למטה, או את האנטי-חלקיקים שלהם, או קוארק קסום ואנטיקוארק למעלה, או את האנטי-חלקיקים שלהם. מזוני D הם ההאדרונים הקסומים הקלים ביותר, כלומר, החלקיקים המורכבים בעלי המסה הנמוכה ביותר שיש להם את המספר הקואנטי קסם. המסה של מזוני D טעונים היא 1,869.58 MeV. המסה של מזוני D נייטרליים היא 1,864.83 MeV.

אורך החיים של מזוני D טעונים הוא שניות. אורך החיים של מזוני D נייטרליים הוא שניות.

מזון D התגלה ב-1976, בגלאי Mark I של מאיץ החלקיקים SPEAR ב-SLAC שבאוניברסיטת סטנפורד. מזון D התגלה כשנתיים לאחר גילויו של המזון J/psi, שהיה החלקיק הראשון שהתגלה המכיל קוארק קסום. שני החלקיקים התגלו באותו גלאי. J/psi אינו חלקיק קסום (מספר הקסם שלו הוא 0), לעומת מזון D, הנושא מספר קסם של 1 או מינוס 1.

==ראו גם==
*קוארק קסום
*J/psi
*מזון (חלקיק)

==קישורים חיצוניים==

*[http://pdg.lbl.gov/2016/tables/rpp2016-tab-mesons-charm.pdf מזוני D ב-Particle Data Group 2016 Review]

קטגוריה:מזונים
דניאל גוטליב

דניאל גוטליב (1939, בוקסווילר, ריין תחתון, צרפת - 24 בפברואר 2010, ירושלים, ישראל) היה רב צרפתי, צאצא לשושלת ארוכה של רבנים. שימש כרב בית הכנסת אהל אברהם ברובע השישה-עשר בפריז במשך 30 שנה.

==קורות חיים==
דניאל גוטליב נולד בבוקסווילר במחוז ריין תחתון בערב ראש השנה שנת ת"ש (1939). אביו, נח גוטליב, היה פילוסוף, חבר של עמנואל לוינס, מזכיר אגודת "כל ישראל חברים" (כי"ח) והעורך הראשון של כתב העת של אליאנס, "שלום ומשפט". אמו של דניאל גוטליב, בלאנש גוגנהיים, היא צאצאית לשושלת ארוכה של רבנים. גוטליב היה נכדו של הרב מקס גוגנהיים, אחיינו של הרב הראשי ארנסט גוגנהיים, ובן דודם של הרב הראשי לפריז דהיום מישל גוגנהיים ושל הרב הראשי אלקסיס בלום.

בזמן מלחמת העולם השנייה עברה משפחתו לווישי, ולאחר המלחמה לפריז.

דניאל גוטליב למד בבית הספר קונדורסה. בתקופה זו ביקר תכופות את הרב אלי מונק מבית הכנסת עדת יראים ברובע התשיעי של פריז.

לאחר בית הספר למד גוטליב פיזיקה בפקולטה למדעים, ובאותו זמן למד גם לימודי עברית ויהדות במכון הלאומי לשפות ותרבויות של המזרח (INALCO), וכן באקול פראטיק דה אוטז אטיד ובסורבון. קיבל תואר מוסמך אוניברסיטה לעברית באוניברסיטת שטרסבורג ודיפלומה ללימודים מתקדמים (ד.א.א) בפריז.

בשנת 1959 התחיל ללמוד בבית המדרש הרבני של צרפת. בקיץ 1963 למד בישיבת עץ חיים במונטרה, שווייץ. לאחר הסמכתו לרבנות בשנת 1965 הגיע ללמוד במשך שנה בישיבת מרכז הרב בירושלים. בשנה זו גם למד קורסים מפי אפרים אורבך באוניברסיטה העברית בירושלים.

בחזרתו לצרפת התמנה לרב הנוער והסטודנטים, וביולי 1972 החליף את הרב ז'אן שוורץ בתפקיד רב בית הכנסת של רחוב מונטווידאו, תפקיד בו כיהן עד חודש דצמבר של שנת 2002. באותה שנה הוא נישא לאודיל עזיזה, ממשפחת מהגרים מאלג'יריה. יחד נולדו להם ארבעה ילדים: יהודית, נעמי, אוריאל ויונתן. הוא לימד באקול נורמל ישראלית אורינטל (פריז) וב-INALCO. כיהן גם כמזכירו האישי של הרב הראשי של צרפת, הרב שמואל סיראט.

בדצמבר 2002 יצא הרב גוטליב לפנסיה. לאחר מכן עלה לישראל והתגורר בשכונת רחביה בירושלים עד פטירתו בשנת 2010.

== פרסומים ==
* תרגומים לצרפתית של מסכתות המשנה תענית, מגילה, מועד קטן וחגיגה.
* Promenades posthumes dans mes œuvres anthumes. Une étude juive de la Parole divine, מהדורת ארז

==הערות שוליים==

קטגוריה:פריז: רבנים
קטגוריה:אנשי חינוך יהודים צרפתים
קטגוריה:בוגרי ישיבת מרכז הרב
קטגוריה:רחביה: אישים
קטגוריה:יהודים הקבורים בהר המנוחות
קטגוריה:בית הכנסת אוהל אברהם
קטגוריה:ישראלים שנולדו ב-1939
קטגוריה:ישראלים שנפטרו ב-2010
מרכז הקשה

מרכז ההקשה הוא הנקודה באובייקט בעל מסה המחובר לציר, שבו אם תינתן מכה בכיוון המשיק לציר לא ייגרם עומס עליו. מרכז כלי הקשה לעיתים קרובות נדון בהקשר של מחבט, דלת, חרב או אובייקטים אחרים המוחזקים בקצה אחד.

משמעות הדבר היא, שאם ניקח לדוגמה מטוטלת, אשר כל המסה שלה מרוכזת באותה נקודה, יהיו אותן תנודות כמו האובייקט המורכב.

==הסבר==
ההשפעות של המכה על קורה תלויה. CP היא מרכז כלי הקשה, CM הוא מרכז המסה של הקורה.

==חישוב מרכז הקשה==
עבור קורה חופשית וקשה, מתקף <math>F dt</math> הפועל בזווית ישרה במרחק <math>b</math> ממרכז המסה יביא לשינוי במהירות מרכז המסה <math>dv_{cm}</math> לפי היחס:

<math>F=M\frac{dv_{cm}}{dt},</math>

כש-<math>M</math> היא המסה של הקורה. באופן דומה, המומנט שיוצר הכוח סביב מרכז המסה ישנה את המהירות הזוויתית <math>\omega</math> לפי:

<math>Fb=I\frac{d\omega}{dt},</math>

כש-<math>I</math> הוא מומנט האינרציה מסביב למרכז המסה.

עבור כל נקודה P במרחק <math>p</math> מנקודת הפגיעה, בצד השני של מרכז המסה, נוכל לחשב את שינוי המהירות הכוללת (העתקית + סיבובית):

<math>dv_{net} = dv_{cm} - p d\omega\,</math>

כש-<math>p</math> הוא המרחק של P ממרכז המסה. ומכאן, התאוצה הנגרמת על ידי המכה בנקודה היא:

<math>\frac{dv_{net}}{dt}=\left(\frac{1}{M}-\frac{pb}{I}\right)F</math>.

כאשר התאוצה היא אפס, <math>b</math> מגדיר את מרכז ההקשה. לכן, המרחק בין מרכז ההקשה למרכז המסה,<math>CP = b</math>, ניתן על ידי: 

<math>b=\frac{I}{pM}</math>.

שימו לב כי P, ציר הסיבוב, לא חייב להיות בקצה הקורה, וניתן להציבו בכל מרחק <math>p</math>.

==מרכז ההקשה של קורה אחידה==
במקרה המיוחד של קורה בצפיפות אחידה באורך <math>L</math>, מומנט האינרציה מסביב למרכז המסה הוא:

<math>I=\frac{1}{12}ML^2</math>

כך שבעבור סיבוב עם משענת בקצה, <math> p = L/2</math>. לכן ניתן להסיק ש-:

<math>b=\frac{L^2}{12p} = \frac{1}{6}L</math>.

כך שנובע מכאן:

<math>b=\frac{L^2}{12p} = \frac{1}{6}L</math>.

כלומר מרכז ההקשה (CP) ממוקם במרחק 2/3 מהאורך של קורה אחידה (<math>L</math>) מהקצה המקובע שלה.

המרחק <math>b + p</math> מגדיר גם את מרכז התנודה של מטוטלת פיזיקלית.

==יישומים==
לדוגמה, דלת נטרקת שנעצרת על ידי מעצור-דלת הממוקם במרחק 2/3 מהציר שלה תיבלם עם חריקה מינימלית בציר מכיוון שעל הצלע המקובעת לא יפעל כוח תגובה.

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:מכניקה